ધીરે ધીરે ગણા શેઠ નામની ખાણને વધુ ને વધુ ખોદવાનું શરૂ થયું. રૂડાભગત ખાંડમાંથી નાહવા ધોવાના સાબુ, કાજુ, બદામ, ઘી, તેલ અને ઘરમાં જરૂરી બીજી ચીજવસ્તુઓ ખેંચી જવા મંડ્યા. ઝમકુ પણ અવારનવાર પચાસ-સો રૂપિયા અને ચીજ વસ્તુઓ ઉપાડવા માંડી. ક્યારેક દુકાનમાં સાફસફાઈ કરી આપવાનો ઉપકાર પણ કરતી. ગામને સમજાતું જ નહીં કે ગણપત શેઠ જેવો ચીકણો માણસ આ બગભગત રૂડિયા અને ગામની ઉતાર ઝમકુડીના હાથમાં આવી કઈ રીતે ગયો!